02014D0156 — FI — 09.01.2018 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B ▼M1 KOMISSION TÄYTÄNTÖÖNPANOPÄÄTÖS, annettu 19 päivänä maaliskuuta 2014, Itä-Atlantin ja Välimeren tonnikalakantojen sekä eräiden Välimeren pohjakalalajien ja pelagisten lajien kalastukseen sovellettavasta yksittäisestä valvonta- ja tarkastusohjelmasta (tiedoksiannettu numerolla C(2014) 1717) (2014/156/EU) ▼B (EUVL L 085 21.3.2014, s. 15)

Muutettu:









▼B

▼M1

KOMISSION TÄYTÄNTÖÖNPANOPÄÄTÖS,

annettu 19 päivänä maaliskuuta 2014,

Itä-Atlantin ja Välimeren tonnikalakantojen sekä eräiden Välimeren pohjakalalajien ja pelagisten lajien kalastukseen sovellettavasta yksittäisestä valvonta- ja tarkastusohjelmasta

(tiedoksiannettu numerolla C(2014) 1717)

(2014/156/EU)

▼B







I LUKU

YLEISET SÄÄNNÖKSET

▼M1

1 artikla

Kohde ja määritelmät

1. Tässä päätöksessä vahvistetaan yksittäinen valvonta- ja seurantaohjelma, jota sovelletaan seuraavien kantojen kalastukseen:

a) Itä-Atlantin ja Välimeren tonnikala;

b) Välimeren miekkakala;

c) Välimeren valkotonnikala;

d) pohjoisen ja eteläisen Adrianmeren sardiini- ja sardelli sekä

e) Sisiliansalmen kummeliturska ja syvänmerenkatkarapu.

2. Itä-Atlantista, Välimerestä, pohjoisesta ja eteläisestä Adrianmerestä sekä Sisiliansalmesta käytetään jäljempänä nimitystä ’asianomaiset alueet’.

3. Tässä päätöksessä tarkoitetaan

a) ’pohjoisella Adrianmerellä’ ja ’eteläisellä Adrianmerellä’ Euroopan parlamentin ja neuvoston asetuksen (EU) N:o 1343/2011 ( 1 ) liitteessä I määriteltyjä maantieteellisiä osa-alueita 17 ja 18;

b) ’Sisiliansalmella’ Euroopan parlamentin ja neuvoston asetuksen (EU) N:o 1343/2011 liitteessä I määriteltyjä maantieteellisiä osa-alueita 12, 13, 14, 15 ja 16;

c) ’Välimerellä’ YK:n elintarvike- ja maatalousjärjestön (FAO) suuralueita 37.1, 37.2 ja 37.3;

d) ’Itä-Atlantilla’ Euroopan parlamentin ja neuvoston asetuksen (EY) N:o 218/2009 ( 2 ) liitteessä III määriteltyjä Kansainvälisen merentutkimusneuvoston (ICES) suuralueita VII, VIII, IX ja X sekä FAO:n osa-aluetta 34.1.2.

▼B

2 artikla

Soveltamisala

1. Yksittäisen valvonta- ja seurantaohjelman on katettava erityisesti seuraavat toimet:

a) asetuksen (EY) N:o 1224/2009 4 artiklan 1 kohdassa tarkoitettu kalastustoiminta asianomaisilla alueilla;

b) kalastukseen liittyvä toiminta, mukaan lukien vesiviljely, kalastustuotteiden punnitseminen, jalostus, kaupan pitäminen, kuljetus ja varastointi;

c) urheilu- ja virkistyskalastus;

d) tuonti, sellaisena kuin se on määritelty neuvoston asetuksen (EY) N:o 1005/2008 ( 3 ) 2 artiklan 11 kohdassa;

e) vienti, sellaisena kuin se on määritelty asetuksen (EY) N:o 1005/2008 2 artiklan 13 kohdassa.

▼M1 —————

▼B

3. Yksittäinen valvonta- ja seurantaohjelma pannaan täytäntöön Espanjassa, Italiassa, Kreikassa, Kroatiassa, Kyproksella, Maltalla, Portugalissa, Ranskassa ja Sloveniassa, jäljempänä ’asianomaiset jäsenvaltiot’.







II LUKU

TAVOITTEET, ENSISIJAISET KOHTEET, MENETTELYT JA VERTAILUARVOT

3 artikla

Tavoitteet

1. Yksittäisessä valvonta- ja seurantaohjelmassa on varmistettava 1 artiklassa tarkoitettuihin kalakantoihin sovellettavien säilyttämis- ja valvontatoimenpiteiden yhdenmukainen ja tehokas täytäntöönpano.

2. Yksittäisen valvonta- ja seurantaohjelman mukaisesti toteutettavien valvonta- ja tarkastustoimien tavoitteena on erityisesti varmistaa, että seuraavia säännöksiä noudatetaan:

a) kalastusmahdollisuuksien hallinnointi ja niihin liittyvät mahdolliset erityisedellytykset, mukaan lukien kiintiöiden käytön, pyyntiponnistusjärjestelmän ja teknisten toimenpiteiden seuranta asianomaisilla alueilla;

b) kalastustoimintaan sovellettavat ilmoitusvelvoitteet, erityisesti kirjattujen ja ilmoitettujen tietojen luotettavuuden osalta;

c) velvoite purkaa kaikki saaliit, joihin sovelletaan Euroopan parlamentin ja neuvoston asetuksen (EU) N:o 1380/2013 ( 4 ) mukaista purkamisvelvoitetta, tämän päätöksen soveltamisalaan kuuluvien kantojen ja alueiden osalta;

d) alueellisten kalastuksenhoitojärjestöjen tämän päätöksen soveltamisalaan kuuluvien kantojen ja alueiden osalta hyväksymät erityiset määräykset.

4 artikla

Ensisijaiset kohteet

1. Asianomaisten jäsenvaltioiden on kohdistettava kalastusalusten harjoittamaan kalastustoimintaan ja muiden toimijoiden harjoittamaan kalastukseen liittyvään toimintaan valvonta- ja tarkastustoimia riskinhallintastrategian perusteella asetuksen (EY) N:o 1224/2009 4 artiklan 18 kohdan ja täytäntöönpanoasetuksen (EU) N:o 404/2011 98 artiklan mukaisesti.

2. Kuhunkin kalastusalukseen, kalastusalusten ryhmään, pyydysluokkaan, toimijaan tai kalastukseen liittyvään toimintaan kohdistetaan kunkin 1 artiklassa tarkoitetun kannan osalta valvontaa ja tarkastuksia 3 kohdan nojalla vahvistetun prioriteettitason mukaisesti.

3. Kunkin asianomaisen jäsenvaltion on vahvistettava prioriteettitaso 5 artiklassa säädettyjä menettelyjä noudattaen toteutetun riskinarvioinnin tulosten perusteella.

5 artikla

Riskinarviointimenettelyt

1. Asianomaisten jäsenvaltioiden on arvioitava kyseisiin kantoihin ja asianomaiseen alueeseen / asianomaisiin alueisiin liittyviä riskejä liitteessä I esitetyn taulukon perusteella.

2. Kunkin asianomaisen jäsenvaltion toteuttamassa riskinarvioinnissa on otettava aiempien kokemusten ja kaikkien käytettävissä olevien ja merkityksellisten tietojen perusteella huomioon todennäköisyys, jolla laiminlyönti tapahtuu, ja jos se tapahtuu, sen mahdollinen vaikutus / mahdolliset vaikutukset. Kunkin asianomaisen jäsenvaltion on nämä tietoyksiköt yhdistettyään arvioitava riskin tasoa (”hyvin alhainen”, ”alhainen”, ”keskitasoinen”, ”korkea” tai ”hyvin korkea”) kunkin 4 artiklan 2 kohdassa tarkoitetun tarkastusluokan osalta.

▼M1

3. Jos muun jäsenvaltion kuin asianomaisen jäsenvaltion lipun alla purjehtiva kalastusalus tai kolmannen maan kalastusalus toimii 1 artiklassa tarkoitetulla alueella / tarkoitetuilla alueilla, sille on vahvistettava riskitaso tämän artiklan 2 kohdan mukaisesti. Jos tietoja ei ole, alusta on pidettävä ”hyvin korkean” riskintason kalastusaluksena, jolleivät lippuvaltion viranomaiset toimita 9 artiklan mukaisesti oman, 4 artiklan 2 kohdan sekä tämän artiklan 2 kohdan mukaisesti laaditun riskinarviointinsa tuloksia, jotka johtavat erilaiseen riskitasoon.

▼B

6 artikla

Riskinhallintastrategia

1. Kunkin asianomaisen jäsenvaltion on riskinarviointinsa perusteella määriteltävä säännösten noudattamisen varmistamiseen keskittyvä riskinhallintastrategia. Tähän strategiaan on sisällyttävä myös asianmukaisten kustannustehokkaiden valvontavälineiden ja tarkastuskeinojen määrittely, kuvaus ja jakaminen suhteessa kunkin riskin luonteeseen ja arvioituun tasoon, sekä tavoitevertailuarvojen saavuttaminen.

2. Edellä 1 kohdassa tarkoitettua riskinhallintastrategiaa on koordinoitava alueellisella tasolla asetuksen (EY) N:o 768/2005 2 artiklan c alakohdassa määritellyllä yhteiskäyttösuunnitelmalla.

7 artikla

Suhde yhteiskäyttösuunnitelmia koskeviin menettelyihin

1. Kunkin asianomaisen jäsenvaltion on yhteiskäyttösuunnitelman puitteissa toimitettava Euroopan kalastuksenvalvontavirastolle tarvittaessa 5 artiklan 3 kohdan mukaisesti laaditun riskinarvioinnin tulokset ja erityisesti luettelo arvioiduista riskitasoista ja vastaavista tarkastuskohteista.

2. Edellä 1 kohdassa tarkoitetut riskitasot ja kohdeluettelot päivitetään tarvittaessa käyttämällä yhteisten tarkastus- ja valvontatoimien aikana kerättyjä tietoja. Euroopan kalastuksenvalvontavirastolle on ilmoitettava kustakin päivityksestä viipymättä sen jälkeen, kun se on saatettu loppuun.

3. Euroopan kalastuksenvalvontaviraston on käytettävä asianomaisilta jäsenvaltioilta saamiaan tietoja koordinoidakseen riskinhallintastrategiaa alueellisella tasolla 6 artiklan 2 kohdan mukaisesti.

8 artikla

Tavoitevertailuarvot

1. Tavoitevertailuarvot ”korkean” ja ”hyvin korkean” riskitason kalastusalusten, rysien tai muiden toimijoiden osalta määritellään liitteessä II, sanotun kuitenkaan rajoittamatta asetuksen (EY) N:o 1224/2009 liitteessä I ja asetuksen (EY) N:o 1005/2008 9 artiklan 1 kohdassa määriteltyjen tavoitevertailuarvojen soveltamista.

2. Joidenkin tämän päätöksen soveltamisalaan kuuluvien lajien osalta kaikkien riskitasojen valvontatavoitteet vahvistetaan liitteessä II.

3. Asianomaiset jäsenvaltiot määrittelevät tavoitevertailuarvot ”hyvin alhaisen”, ”alhaisen” ja ”keskitasoisen” riskitason kalastusalusten, rysien tai muiden toimijoiden osalta asetuksen (EY) N:o 1224/2009 46 artiklassa tarkoitettujen kansallisten valvontaohjelmien ja asetuksen (EY) N:o 1224/2009 95 artiklan 4 kohdassa tarkoitettujen kansallisten toimenpiteiden avulla.

4. Poiketen siitä, mitä 1 ja 2 kohdassa säädetään, jäsenvaltiot voivat vaihtoehtoisesti soveltaa erilaisia, parempina vaatimustenmukaisuustasoina ilmaistuja tavoitevertailuarvoja edellyttäen, että

a) tarvetta asettaa tavoitevertailuarvot parempien vaatimustenmukaisuustasojen muodossa perustellaan kalastusta tai kalastukseen liittyvää toimintaa ja täytäntöönpanon valvontaan liittyviä seikkoja koskevalla yksityiskohtaisella analyysillä,

b) parempina vaatimustenmukaisuustasoina ilmaistut vertailuarvot ilmoitetaan komissiolle, eikä komissio vastusta niitä 90 päivän kuluessa, ja että ne eivät ole syrjiviä eivätkä vaikuta yksittäisessä valvonta- ja seurantaohjelmassa määriteltyihin tavoitteisiin, ensisijaisiin kohteisiin ja riskiperusteisiin menettelyihin.

5. Kaikkia tavoitevertailuarvoja ja tavoitteita on arvioitava vuosittain 13 artiklan 1 kohdassa tarkoitettujen arviointikertomusten pohjalta, ja niitä on tarvittaessa tarkistettava 13 artiklan 4 kohdassa tarkoitetun arvioinnin yhteydessä.

6. Tässä artiklassa tarkoitetut tavoitevertailuarvot on tarvittaessa sisällytettävä yhteiskäyttösuunnitelmaan.







III LUKU

TÄYTÄNTÖÖNPANO

9 artikla

Yhteistyö jäsenvaltioiden välillä ja kolmansien maiden kanssa

1. Asianomaisten jäsenvaltioiden on tehtävä keskenään yhteistyötä yksittäisen valvonta- ja seurantaohjelman täytäntöönpanemiseksi.

2. Kaikkien muiden jäsenvaltioiden on tarvittaessa tehtävä yhteistyötä asianomaisten jäsenvaltioiden kanssa.

3. Jäsenvaltiot voivat tehdä yhteistyötä kolmansien maiden toimivaltaisten viranomaisten kanssa yksittäisen valvonta- ja seurantaohjelman täytäntöönpanemiseksi.

10 artikla

Yhteiset tarkastus- ja valvontatoimet

1. Asianomaisten jäsenvaltioiden on kansallisten kalastuksenvalvontajärjestelmiensä tehokkuuden ja vaikuttavuuden lisäämiseksi toteutettava yhteisiä tarkastus- ja valvontatoimia lainkäyttövaltaansa kuuluvilla vesillä ja tarvittaessa alueellaan. Tapauksen mukaan nämä toimet on toteutettava asetuksen (EY) N:o 768/2005 9 artiklan 1 kohdassa tarkoitettujen yhteiskäyttösuunnitelmien puitteissa.

2. Yhteisten tarkastus- ja valvontatoimien toteuttamiseksi kunkin asianomaisen jäsenvaltion on

a) varmistettava, että muiden asianomaisten jäsenvaltioiden virkamiehet kutsutaan mukaan yhteisiin tarkastus- ja valvontatoimiin;

b) vahvistettava yhteisiä toimia koskevat menettelyt, joita sovelletaan niiden valvonta-aluksiin;

c) tarvittaessa nimettävä asetuksen (EY) N:o 1224/2009 80 artiklan 5 kohdassa tarkoitetut yhteyshenkilöt.

3. Virkamiehet ja unionin tarkastajat voivat osallistua yhteisiin tarkastus- ja valvontatoimiin.

11 artikla

Tietojenvaihto

1. Kunkin asianomaisen jäsenvaltion on yksittäisen valvonta- ja seurantaohjelman täytäntöönpanemiseksi varmistettava asetuksen (EY) N:o 1224/2009 111 artiklassa ja täytäntöönpanoasetuksen (EU) N:o 404/2011 liitteessä XII tarkoitettu tietojen suora sähköinen vaihto muiden asianomaisten jäsenvaltioiden ja Euroopan kalastuksenvalvontaviraston kanssa.

2. Edellä 1 kohdassa tarkoitettujen tietojen on liityttävä yksittäisen valvonta- ja seurantaohjelman kattamalla alueella / kattamilla alueilla harjoitettuun kalastustoimintaan ja kalastukseen liittyvään toimintaan.

12 artikla

Ilmoitukset

1. Kunkin asianomaisen jäsenvaltion on siihen saakka, kun asetuksen (EY) 1224/2009 XII osaston III luku on pantu täysimääräisesti täytäntöön, toimitettava sähköisesti tämän päätöksen liitteessä III olevan mallin mukaisesti komissiolle ja Euroopan kalastuksenvalvontavirastolle seuraavat tiedot:

a) toteutettujen valvonta- tai tarkastustoimien yksilöinti, päivämäärä ja tyyppi;

b) kunkin valvonnan tai tarkastuksen kohteena olleen kalastusaluksen (unionin alusrekisterin numero), rysän, ajoneuvon tai toimijan (yrityksen nimi) yksilöinti;

c) tarvittaessa tarkastettujen pyydysten tyyppi, ja;

d) jos havaittiin yksi tai useampi vakava rikkomus,

i) vakavan rikkomuksen / vakavien rikkomusten laji;

ii) vakavan rikkomuksen / vakavien rikkomusten jatkotoimien tilanne (erityisesti jos asia on tutkittavana, vireillä tai muutoksenhaun kohteena); ja

iii) vakavan rikkomuksen / vakavien rikkomusten seurauksena määrätty seuraamus / määrätyt seuraamukset: sakkojen taso, takavarikoitujen kalojen tai pyydysten arvo, asetuksen (EU) N:o 404/2011 126 artiklan 1 kohdan mukaisesti määrätyt pisteet tai muunlaiset seuraamukset.

2. Edellä 1 kohdassa tarkoitetut tiedot on toimitettava kunkin valvonnan tai tarkastuksen osalta, ja ne on lueteltava ja niitä on päivitettävä jokaisessa raportissa, kunnes toimi on asianomaisen jäsenvaltion lainsäädännön mukaisesti saatettu päätökseen. Ellei vakavan rikkomuksen havaitsemisen johdosta toteuteta mitään toimia, asiasta on annettava selitys.

▼M1

3. Edellä 1 ja 2 kohdassa tarkoitetut tiedot on toimitettava komissiolle ja Euroopan kalastuksenvalvontavirastolle sähköisesti 15 päivänä syyskuuta ja saatettava ajan tasalle seuraavan vuoden 31 päivänä tammikuuta.

▼M1 —————

▼B

13 artikla

Arviointi

1. Kunkin asianomaisen jäsenvaltion on viimeistään kulloistakin kalenterivuotta seuraavan vuoden 31 päivänä maaliskuuta lähetettävä komissiolle ja Euroopan kalastuksenvalvontavirastolle arviointikertomus tämän yksittäisen valvonta- ja seurantaohjelman mukaisesti toteutettujen valvonta- ja tarkastustoimien vaikuttavuudesta.

2. Edellä 1 kohdassa tarkoitettuun arviointikertomukseen on sisällyttävä vähintään liitteessä IV luetellut tiedot. Asianomaiset jäsenvaltiot voivat sisällyttää arviointikertomukseensa myös muita toimia, kuten koulutus- tai tiedotustilaisuuksia, joiden tarkoituksena on vaikuttaa siihen, miten kalastusalukset, rysät ja muut toimijat noudattavat säännöksiä.

3. Euroopan kalastuksenvalvontavirasto ottaa 1 kohdassa tarkoitetut arviointikertomukset huomioon arvioidessaan vuosittain yhteiskäyttösuunnitelman tehokkuutta asetuksen (EY) N:o 768/2005 14 artiklan mukaisesti.

4. Komissio kutsuu kerran vuodessa koolle kalastus- ja vesiviljelyalan komitean arvioimaan 1 kohdassa tarkoitettujen arviointikertomusten perusteella yksittäisen valvonta- ja seurantaohjelman soveltuvuutta, riittävyyttä ja tuloksellisuutta sekä sen yleistä vaikutusta siihen, miten kalastusalukset, rysät ja muut toimijat noudattavat säännöksiä. Liitteessä II vahvistettuja tavoitevertailuarvoja ja tavoitteita voidaan tarkistaa vastaavasti.

14 artikla

Osoitus

Tämä päätös on osoitettu kaikille jäsenvaltioille.

▼M1









LIITE I

RISKINARVIOINTIMENETTELYT

Kaikkiin kalastusaluksiin, kalastusalusten ryhmiin, pyydysluokkiin, toimijoihin ja/tai kaikkeen kalastukseen liittyvään toimintaan kohdistetaan valvontaa ja tarkastuksia vahvistetun prioriteettitason mukaisesti 1 artiklassa tarkoitettujen kantojen ja alueiden osalta. Prioriteettitaso vahvistetaan kunkin asianomaisen jäsenvaltion suorittaman tai minkä tahansa muun jäsenvaltion yksinomaan 5 artiklan 3 kohdan soveltamiseksi suorittaman riskinarvioinnin tulosten perusteella seuraavan menettelyn mukaisesti:







Riskin kuvaus [riskin/kalastuksen/ alueen ja saatavilla olevien tietojen perusteella] Indikaattori [riskin/ kalastuksen/ alueen ja saatavilla olevien tietojen perusteella] Kalastusketjun/ kaupan pitämisen ketjun vaihe (missä ja milloin riski esiintyy) Huomioon otettavat seikat [riskin/kalastuksen/ alueen ja saatavilla olevien tietojen perusteella] Esiintyminen kalastuksessa (*1) Mahdollinen vaikutus/ mahdolliset vaikutukset (*1) Riskitaso (*1) [Huom. Jäsenvaltioiden yksilöimien riskien olisi vastattava 3 artiklassa määriteltyjä tavoitteita] Saaliiden/purettujen saaliiden tasot kalastusalusten, kantojen ja pyydysten mukaan jaoteltuina. Kiintiön saatavuus kalastusaluksille kalastusalusten, kantojen ja pyydysten mukaan jaoteltuna. Standardoitujen laatikoiden käyttö. Markkinahinnan taso ja vaihtelu purettujen kalastustuotteiden osalta (ensimmäinen myynti). Aiemmin tehtyjen tarkastusten lukumäärä ja havaittujen rikkomusten lukumäärä kyseisen kalastusaluksen ja/tai muun toimijan osalta. Velvoite purkaa saaliit 1 päivästä tammikuuta 2015 alkaen Euroopan parlamentin ja neuvoston 11 päivänä joulukuuta 2013 annetun asetuksen (EU) N:o 1380/2013 mukaisesti. Satamaan/sijaintiin/alueeseen ja kalastusmuotoon, mukaan lukien urheilu- ja virkistyskalastusalukset, liittyvien petosten tausta ja/tai niiden mahdollisesti aiheuttama vaara. Kalastus tai kalastukseen liittyvä toiminta alueellisesti ja ajallisesti määriteltyjen kalastuskieltojen aikana. Muut asiaa koskevat tiedot tai tiedustelutiedot. Usein/ Keskinkertaisesti/ Harvoin/ tai Ei merkittävästi Vakava/ Merkittävä/ Hyväksyttävä/ tai Hyvin vähäinen Hyvin alhainen/ Matala/ Keski-tasoinen/ Korkea/ tai Erittäin korkea (*1) Huom. Arvioitava jäsenvaltioissa. Riskinarvioinnissa on otettava huomioon aiempien kokemusten ja kaikkien käytettävissä olevien tietojen perusteella, miten todennäköisesti säännöksiä ei noudateta, ja, jos niitä ei noudateta, mitkä ovat mahdolliset vaikutukset.









LIITE II

TAVOITEVERTAILUARVOT

1. Merellä suoritettavien tarkastusten taso (mukaan lukien mahdollinen ilmavalvonta)

Päätöksen 1 artiklassa tarkoitettujen kantojen kalastusta harjoittaviin kalastusaluksiin kohdistettavien merellä tehtävien tarkastusten osalta on saavutettava vuosittain seuraavat tavoitevertailuarvot ja tavoitteet:







Vertailuarvot/vuosi (*1) Kalastus Kalastusaluksia koskevan arvioidun riskin taso 5 artiklan 2 kohdan mukaisesti Korkea Hyvin korkea Kalastus nro 1 – tonnikala Merellä tehtävät tarkastukset vähintään 2,5 prosentille sellaisten ”korkean riskin” kalastusalusten kalastusmatkoista, jotka harjoittavat kyseistä kalastusta. Merellä tehtävät tarkastukset vähintään 5 prosentille sellaisten ”hyvin korkean riskin” kalastusalusten kalastusmatkoista, jotka harjoittavat kyseistä kalastusta. Kalastus nro 2 – miekkakala Merellä tehtävät tarkastukset vähintään 2,5 prosentille sellaisten ”korkean riskin” kalastusalusten kalastusmatkoista, jotka harjoittavat kyseistä kalastusta. Merellä tehtävät tarkastukset vähintään 5 prosentille sellaisten ”hyvin korkean riskin” kalastusalusten kalastusmatkoista, jotka harjoittavat kyseistä kalastusta. Kaikki riskitasot Kalastus nro 4 – sardiini ja sardelli Merellä tehtävät tarkastukset vähintään 20 prosentille kyseisiä kantoja kalastavista kalastusaluksista kyseisen kalastuskauden aikana. Kalastus nro 5 – kummeliturska ja syvänmerenkatkarapu Merellä tehtävät tarkastukset vähintään 30 prosentille kyseisiä kantoja kalastavista kalastusaluksista kyseisen kalastuskauden aikana. Tavoitteet Kalastus Kaikki riskitasot Kalastus nro 1 – tonnikala Sanotun kuitenkaan rajoittamatta edellä vahvistettujen vertailuarvojen soveltamista siirtotoimien osalta tavoitteena on oltava mahdollisimman monen tarkastuksen tekeminen. Kalastus nro 3 – valkotonnikala Merellä tehtävissä tarkastuksissa etusijalla on oltava teknisten toimenpiteiden ja kalastuskieltoaikojen noudattaminen. Kalastus nro 1 – tonnikala Kalastus nro 2 – miekkakala Kalastus nro 5 – kummeliturska ja syvänmerenkatkarapu Sanotun kuitenkaan rajoittamatta edellä vahvistettujen vertailuarvojen soveltamista merellä tehtävissä tarkastuksissa etusijalla on oltava teknisten toimenpiteiden ja kalastuskieltoaikojen noudattaminen, mukaan lukien kalastusrajoitusalueet. (*1) Ilmaistaan prosentteina kalastusmatkoista, joita korkean/hyvin korkean riskin kalastusalukset tekevät alueella vuosittain.

2. Maissa tehtävien tarkastusten taso (mukaan lukien asiakirjoihin perustuvat tarkastukset ja tarkastukset satamissa tai ensimmäisen myynnin yhteydessä)

Päätöksen 1 artiklassa tarkoitettujen kantojen kalastusta harjoittaviin kalastusaluksiin ja muihin toimijoihin kohdistettavien maissa tehtävien tarkastusten osalta (mukaan lukien asiakirjoihin perustuvat tarkastukset ja tarkastukset satamissa tai ensimmäisen myynnin yhteydessä) on saavutettava vuosittain seuraavat tavoitevertailuarvot ja tavoitteet:







Vertailuarvot/vuosi (*1) Kalastus Kalastusaluksia ja/tai muita toimijoita (ensimmäinen ostaja) koskevan riskin taso Korkea Hyvin korkea Kalastus nro 1 – tonnikala Satamatarkastukset vähintään 10 prosentille kaikista ”korkean riskin” kalastusaluksista puretuista kokonaismääristä. Satamatarkastukset vähintään 15 prosentille kaikista ”hyvin korkean riskin” kalastusaluksista puretuista kokonaismääristä. Kalastus nro 2 – miekkakala Satamatarkastukset vähintään 10 prosentille kaikista ”korkean riskin” kalastusaluksista puretuista kokonaismääristä. Satamatarkastukset vähintään 15 prosentille kaikista ”hyvin korkean riskin” kalastusaluksista puretuista kokonaismääristä. Kalastus nro 4 – sardiini ja sardelli Satamatarkastukset vähintään 10 prosentille kaikista ”korkean riskin” kalastusaluksista puretuista kokonaismääristä. Satamatarkastukset vähintään 15 prosentille kaikista ”hyvin korkean riskin” kalastusaluksista puretuista kokonaismääristä. Kaikki riskitasot Kalastus nro 5 – kummeliturska ja syvänmerenkatkarapu Satamatarkastukset vähintään 20 prosentille kaikista kyseisiä kantoja kalastavista kalastusaluksista puretuista kokonaismääristä. Tavoitteet Kalastus Kaikki riskitasot Kalastus nro 3 – valkotonnikala Maissa tehtävissä tarkastuksissa etusijalla on oltava teknisten toimenpiteiden ja kalastuskieltoaikojen noudattaminen. Kalastus nro 1 – tonnikala Kalastus nro 2 – miekkakala Kalastus nro 4 – sardiini ja sardelli Sanotun kuitenkaan rajoittamatta edellä vahvistettujen vertailuarvojen soveltamista etusijalla on oltava teknisten toimenpiteiden ja kalastuskieltoaikojen noudattaminen. (*1) Ilmaistaan prosentteina korkean/hyvin korkean riskin kalastusaluksista vuosittain puretuista määristä.

Purkamisen tai jälleenlaivauksen jälkeen tehtyjä tarkastuksia käytetään erityisesti täydentävänä ristiintarkastusmekanismina, jolla todennetaan saaliista ja purkamisista kirjattujen ja ilmoitettujen tietojen luotettavuus.”

3. Rysille ja viljelylaitoksille tehtävien tarkastusten taso

Tonnikalarysiin ja tonnikalan viljelylaitoksiin 1 artiklassa tarkoitetuilla alueilla kohdistettavien tarkastusten osalta on saavutettava vuosittain seuraavat tavoitevertailuarvot:







Vertailuarvot/ vuosi (*1) Rysiä ja/tai muita toimijoita (viljelylaitoksen hoitaja tai ensimmäinen ostaja) koskevan riskin taso Kaikki riskitasot Kalastus nro 1 – tonnikala Tarkastukset 100 prosentille kassiinsiirtotoimista ja siirtotoimista (rysät ja viljelylaitokset), mukaan lukien kalojen vapauttaminen. (*1) Ilmaistaan prosentteina määristä, jotka liittyvät kassiinsiirtotoimiin/vuosi (korkean riskin/hyvin korkean riskin rysät ja viljelylaitokset).

▼B









LIITE III

MÄÄRÄAJOIN ESITETTÄVÄT TIEDOT YKSITTÄISEN VALVONTA- JA SEURANTAOHJELMAN TÄYTÄNTÖÖNPANOSTA

Täytäntöönpanopäätöksen 12 artiklan mukaisesti toimitettavien tietojen malli kunkin raporttiin sisällytettävän tarkastuksen osalta:







Tietoyksikön nimi Koodi Kuvaus ja sisältö Tarkastuksen yksilöinti II ISO alpha 2 -maakoodi + 9 numeroa, esim. DK201200000 Tarkastuspäivä DA VVVV-KK-PP Tarkastuksen tai valvonnan tyyppi IT Merellä, maissa, kuljetus, siirto, kontrollisiirto, kassiinsiirto, varastointi, jälleenlaivaaminen, vapauttaminen, asiakirja (ilmoitettava). Kunkin kalastusaluksen, ajoneuvon tai toimijan yksilöinti ID Unionin alusrekisterinumero sekä ICCAT:n rekisterinumero (jos sellainen on) sekä kalastusaluksen nimi, rysät, ajoneuvon tunnistetiedot ja/tai toimijan yrityksen nimi, mukaan lukien viljelylaitokset. Pyydyksen laji GE Pyydyksen koodi, joka perustuu FAO:n kansainväliseen kalastuspyydysten tilastolliseen standardiluokitukseen. Rikkomus SI Y = kyllä, N = ei Havaitun rikkomuksen tyyppi TS Rikkomuksen kuvaus ja maininta asiaan liittyvästä säännöksestä. Tapauksen mukaan ilmoitetaan havaitun rikkomuksen tyyppi täytäntöönpanoasetuksen (EU) N:o 404/2011 liitteessä XXX (vasen sarake) esitetyllä numerolla. Valvonta-asetuksen 90 artiklan 1 kohdan a, b ja c alakohdassa tarkoitetut vakavat rikkomukset on lisäksi yksilöitävä numeroilla 13, 14 ja 15. Asetuksen (EY) N:o 302/2009 liitteessä VI tarkoitetut vakavat rikkomukset on lisäksi tapauksen mukaan merkittävä kirjaimin ”a”, ”b”, …. ”p”. Kalojen määrä lajeittain AF Ilmoitetaan aluksella tai (elävien tonnikalojen osalta) häkissä (tonnikala: paino ja lukumäärä) olevat kunkin lajin määrät. Jatkotoimien tilanne FU Ilmoitetaan tilanne: PENDING (= vireillä), APPEAL (= muutoksenhaku) tai CLOSED (= muutoksenhaku saatettu päätökseen) Sakko SF Sakko euroina, esim. 500. Takavarikointi SC Fyysinen takavarikointi: CATCH/GEAR/OTHER (= saalis/pyydys/muu). Saaliin/pyydyksen arvon perusteella takavarikoitu summa euroina, esim. 10 000 . Muu SO Jos lisenssi/lupa peruutetaan, ilmoitetaan LI (lisenssi) tai AU (lupa) + päivien lukumäärä, esim. AU30. Pisteet SP Määrättyjen pisteiden lukumäärä, esim. 12. Huomautukset RM Jos rikkomuksen havaitsemisen jälkeen ei ole ryhdytty mihinkään toimiin, syy tähän on selvitettävä vapaamuotoisella tekstillä.









LIITE IV

ARVIOINTIKERTOMUSTEN SISÄLTÖ

Arviointikertomusten on sisällettävä vähintään seuraavat tiedot:

I Yleinen analyysi toteutetuista valvontaan, tarkastukseen ja täytäntöönpanon valvontaan liittyvistä toimista (asianomaisen jäsenvaltion osalta)

— Kuvaus asianomaisen jäsenvaltion havaitsemista riskeistä ja yksityiskohtaiset tiedot sen riskinhallintastrategiasta, arviointi- ja tarkastusmenettelyn kuvaus mukaan lukien.

— Käytettyjen valvonta- ja tarkastusvälineiden ja käyttöön otettujen tarkastusvälineiden lukumäärän vertaaminen yksittäisen valvonta- ja seurantaohjelman toteuttamiseksi tarjottujen keinojen lukumäärään, käytön kesto ja käyttöalueet mukaan lukien.

— Käytettyjen valvonta- ja tarkastusvälineiden ja toteutettujen valvontatoimien ja tarkastusten lukumäärän (täydelliset tiedot liitteen III mukaisesti lähetettyjen tietojen perusteella) vertaaminen havaittujen rikkomusten määrään ja, jos mahdollista, analyysi tällaisiin rikkomuksiin syyllistymisen syistä.

— Rikkomuksista määrätyt seuraamukset (täydelliset tiedot liitteen III mukaisesti lähetettyjen tietojen perusteella).

— Analyysi muista toimista (valvonta-, tarkastus- ja täytäntöönpanotoimista erilliset toimet, esim. koulutus- ja tiedotustilaisuudet), joiden tarkoituksena on vaikuttaa siihen, miten kalastusalukset ja/tai muut toimijat noudattavat säännöksiä [ESIMERKKI: sellaisten pyydysten käyttökerrat, joiden valikoivuutta on parannettu, turskia / nuoria kaloja koskevien näytteiden määrät jne.]

II Yksityiskohtainen analyysi toteutetuista valvontaan, tarkastukseen ja täytäntöönpanon valvontaan liittyvistä toimista (asianomaisen jäsenvaltion osalta)

Analyysi merellä suoritetuista tarkastustoimista (mukaan lukien mahdollinen ilmavalvonta), erityisesti:

— tarjottujen ja käyttöön otettujen valvonta-alusten vertailu;

— merellä tehtyjen rikkomusten määrä;

— kalastusaluksia, joiden riskitaso on ”hyvin alhainen”, ”alhainen” tai ”keskitasoinen”, koskevien sellaisten merellä tehtyjen tarkastusten osuus, joiden ansiosta on havaittu yksi tai useampi rikkomus;

— kalastusaluksia, joiden riskitaso on ”korkea” tai ”hyvin korkea”, koskevien sellaisten merellä tehtyjen tarkastusten osuus, joiden ansiosta on havaittu yksi tai useampi rikkomus;

— seuraamusten laji ja taso/pelotevaikutuksen arviointi.

Analyysi maissa suoritetuista tarkastustoimista (mukaan lukien asiakirjoihin perustuvat tarkastukset ja tarkastukset satamissa tai ensimmäisen myynnin yhteydessä taikka jälleenlaivaukset), erityisesti:

— tarjottujen ja käytettyjen maissa olevien tarkastusyksiköiden vertailu;

— maissa tehtyjen rikkomusten määrä;

— kalastusaluksia ja/tai toimijoita, joiden riskitaso on ”hyvin alhainen”, ”alhainen” tai ”keskitasoinen”, koskevien sellaisten maissa tehtyjen tarkastusten osuus, joiden ansiosta on havaittu yksi tai useampi rikkomus;

— kalastusaluksia ja/tai toimijoita, joiden riskitaso on ”korkea” tai ”hyvin korkea”, koskevien sellaisten maissa tehtyjen tarkastusten osuus, joiden ansiosta on havaittu yksi tai useampi rikkomus;

— seuraamusten laji ja taso/pelotevaikutuksen arviointi.

Analyysi rysiä käyttävissä laitoksissa sekä lihotus- ja viljelylaitoksissa suoritetuista tarkastustoimista (mukaan lukien asiakirjoihin perustuvat tarkastukset ja valvonta), erityisesti:

— Kassiinsiirtotoimet: — — tarjottujen ja käytettyjen tarkastuskeinojen vertailu; — rikkomusten määrä siirtoja, kassiinsiirtoja ja vapautusta koskevien toimien osalta; — seuraamusten laji ja taso/pelotevaikutuksen arviointi.

— Rysiä käyttävät laitokset: — — tarjottujen tarkastuskeinojen vertailu ottaen huomioon, että 100 prosenttia nosto- ja siirtotoimista on tarkastettava rysiä käyttävissä laitoksissa, mukaan lukien siirrot viljelylaitoksille ja kuljetuskasseihin; — rysiä käyttävissä laitoksissa tehtyjen rikkomusten määrä; — seuraamusten laji ja taso/pelotevaikutuksen arviointi.

Analyysi vaatimustenmukaisuustasoina ilmoitetuista tavoitevertailuarvoista (tapauksen mukaan), erityisesti:

— tarjottujen ja käytettyjen tarkastuskeinojen vertailu;

— rikkomusten määrä ja kehityssuuntaus (verrattuna kahteen edellisvuoteen);

— sellaisten kalastusaluksille/toimijoille tehtyjen tarkastusten osuus, joiden ansiosta on havaittu yksi tai useampi rikkomus;

— seuraamusten laji ja taso/pelotevaikutuksen arviointi.

Analyysi muista tarkastus- ja valvontatoimista: jälleenlaivaus, ilmavalvonta, tuonti/vienti jne., sekä muut toimet, kuten koulutus- ja tiedotustilaisuudet, joiden tarkoituksena on vaikuttaa siihen, miten kalastusalukset ja muut toimijat noudattavat säännöksiä.

III Ehdotukset valvontaan, tarkastukseen ja täytäntöönpanon valvontaan liittyvien toimien tehokkuuden parantamiseksi (asianomaisen jäsenvaltion osalta)